stanford-oval/wikipedia huggingface dataset:
พีรฉัตร จิตรมาส
ผลงาน > เพลงประกอบละคร

ร้องเพลงประกอบละครเรื่อง หน้ากากขนนก ชื่อเพลง "อายน้ำตา" (พ.ศ. 2547)
ร้องเพลงประกอบละครเรื่อง คู่กรรม ชื่อเพลง "คู่กรรม" คู่กับ สบชัย ไกรยูรเสน (พ.ศ. 2547)
ร้องเพลงประกอบละครเรื่อง คู่กรรม ชื่อเพลง "ไม่ห่างกัน" คู่กับ สบชัย ไกรยูรเสน (พ.ศ. 2547)
ร้องเพลงประกอบละครเรื่อง คู่กรรม ชื่อเพลง "อยากรู้ความจริง" คู่กับ ทัช ณ ตะกั่วทุ่ง (พ.ศ. 2547)
ผลงาน > ผลงานพากย์เสียง

ตัวละคร Thelma จากเรื่อง Earwig and the Witch (2020)
ตัวละคร Blue Belle G5 จากเรื่อง My Little Pony G5
ตัวละคร Sonia จากเรื่อง โจโจ้ ล่าข้ามศตวรรษ (Netflix)
ตัวละคร คุกกี้ฉลามเชอร์เบท จากเรื่อง Cookie Run : Kingdom (iOS,Android)
ตัวละคร ดาห์เลีย จากเรื่อง Wish พรมหัศจรรย์
ผลงาน > ผลงานอื่น

ขับร้องเพลง "ราชภัฏผูกพัน" (พ.ศ. 2555)
คอรัสให้กับเวทีการประกวด AF
ประกวดรายการ "Stage Fighter ไมค์หมู่ สู้ฟัด" (พ.ศ. 2559)
หน้าปกอัลบั้ม "Subtention"
พยัคฆ์มฤตยู 007

| พยัคฆ์มฤตยู 007 |
| --- | --- |
กำกับ: กาย แฮมิลตัน
บทภาพยนตร์: ทอม แมนกีวิกซ์
สร้างจาก: ลีฟแอนด์เลตดาย โดย เอียน เฟลมมิง
อำนวยการสร้าง: แฮรรี ซอลต์ซแมน อัลเบิร์ต อาร์. บรอคโคลี
นักแสดงนำ:   โรเจอร์ มัวร์  ยาเฟต โคต์โต  เจน ซีมัวร์ 
กำกับภาพ: เท็ด มัวร์
ตัดต่อ:   เบิร์ต เบตส์  เรย์มอนด์ พอลตัน  จอห์น เชอร์ลีย์ 
ดนตรีประกอบ: จอร์จ มาร์ติน
บริษัทผู้สร้าง: อีออนโปรดักชันส์ 
ผู้จัดจำหน่าย: ยูไนเต็ดอาร์ตติสต์
วันฉาย:   27 มิถุนายน ค.ศ. 1973 (1973-06-27) (สหรัฐ) 
ความยาว: 121 นาที
ประเทศ: สหรัฐ สหราชอาณาจักร
ภาษา: อังกฤษ
ทุนสร้าง: 7 ล้านดอลลาร์สหรัฐ
ทำเงิน: 161.8 ล้านดอลลาร์สหรัฐ
พยัคฆ์มฤตยู 007 (อังกฤษ: Live and Let Die) เป็นภาพยนตร์แนวสายลับฉายเมื่อปี ค.ศ. 1973 เป็นภาพยนตร์เรื่องที่แปดใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งแรก กำกับโดย กาย แฮมิลตัน อำนวยการสร้างโดย แฮรรี ซอลต์ซแมนและอัลเบิร์ต อาร์. บรอคโคลี ถึงแม้ว่าผู้อำนวยการสร้างต้องการให้ ฌอน คอนเนอรี กลับมารับบทเดิมเป็นบอนด์ หลังแสดงใน 007 เพชรพยัคฆราช ภาพยนตร์บอนด์ก่อนหน้านี้ แต่เขาปฏิเสธ ทำให้ต้องมีการตามหานักแสดงคนใหม่ เพื่อมารับบทเป็นบอนด์ โดยโรเจอร์ มัวร์ได้รับเลือกและได้เซ็นสัญญารับบทเป็น เจมส์ บอนด์ คนใหม่
ภาพยนตร์ดัดแปลงจากนวนิยายชื่อเดียวกันของเอียน เฟลมมิง เมื่อปี ค.ศ. 1954 โดยมีเรื่องราวเกี่ยวกับเจ้าพ่อค้ายาเสพติดย่านฮาร์เลม รู้จักกันในชื่อ มิสเตอร์บิก วางแผนที่จะแจกจ่ายเฮโรอีนจำนวนสองตันให้ฟรี ๆ เพื่อให้พ่อค้ายาเสพติดคู่แข่งนั้นต้องออกจากธุรกิจไปและทำให้เขากลายเป็นผู้ผูกขาดการค้ายาเสพติดแต่เพียงผู้เดียว มิสเตอร์บิก แท้จริงแล้วคือ ดอกเตอร์ คาแนงกา ผู้เผด็จการของเกาะซานโมนิก เกาะสมมติแห่งหนึ่งในทะเลแคริบเบียนที่เขาแอบปลูกต้นฝิ่นเอาไว้ บอนด์สืบสวนการเสียชีวิตของสายลับอังกฤษสามคน ทำให้พาเขาไปพบกับคาแนงกา ต่อมา บอนด์ติดอยู่โลกของนักเลงกับวูดูและได้ต่อสู้เพื่อหยุดยั้งแผนของเจ้าพ่อค้ายาเสพติด
พยัคฆ์มฤตยู 007 ฉายในช่วงที่ภาพยนตร์คนผิวดำอยู่ในจุดสูงสุด มีการเหมารวมและเรื่องจำเจปรากฏในภาพยนตร์ เช่น การเหยียดสีผิว, นักเลงผิวดำและรถยนต์ที่มีขนาดใหญ่หรือหรูหราเกินจริง ภาพยนตร์บอนด์ก่อนหน้านี้เน้นที่เรื่องราวของตัวร้ายที่บ้าอำนาจหรือต้องการจะครองโลก แต่ พยัคฆ์มฤตยู 007 เน้นไปที่การค้ายาเสพติด ซึ่งเป็นแก่นเรื่องทั่วไปของภาพยนตร์คนผิวดำในยุคนั้น ภาพยนตร์ดำเนินเรื่องในศูนย์กลางของวัฒนธรรมแอฟริกัน-อเมริกัน เช่น ย่านฮาร์เลมและเมืองนิวออร์ลีนส์ เช่นเดียวกับ เกาะในแคริบเบียน พยัคฆ์มฤตยู 007 เป็นภาพยนตร์บอนด์เรื่องแรกที่ โรซี คาร์เวอร์ แสดงโดย กลอเรีย เฮนดรี เป็นสาวบอนด์เชื้อสายแอฟริกัน-อเมริกัน ที่มีความสัมพันธ์โรแมนติกร่วมกับบอนด์ ภาพยนตร์ประสบความสำเร็จในด้านรายได้และได้รับคำชมจากนักวิจารณ์ ภาพยนตร์ยังได้รับการเสนอชื่อในรางวัลออสการ์ สาขาเพลงประกอบยอดเยี่ยม สำหรับเพลง ลิฟแอนด์เล็ตดาย แต่งโดย พอลและลินดา แม็กคาร์ตนีย์ และแสดงโดย วิงส์ วงของพวกเขาเอง
เรื่องย่อ

เจมส์ บอนด์ (โรเจอร์ มัวร์) ได้รับภารกิจให้ไปตามสืบเกี่ยวกับสายลับ 3 คนที่ถูกสังหารในเวลาไล่เลี่ยกัน จากการตามรอยก็นำบอนด์ไปสู่การเผชิญหน้ากับขบวนการค้ายาเสพติดระดับชาติที่ นำโดย มิสเตอร์บิ๊ก หรือชื่อที่แท้จริงของเขาก็คือ ดร.คานังก้า (Yaphet Kotto) นายกรัฐมนตรีแห่งเกาะซานโมนิค บอนด์จึงต้องทำลายแผนการของพวกมันอีกตามเคย
นักแสดง

โรเจอร์ มัวร์ เป็น เจมส์ บอนด์ 007 สายลับเอ็มไอ6: สายลับอังกฤษที่ถูกส่งไปปฏิบัติภารกิจเพื่อสืบสวนการฆาตกรรมของสายลับอังกฤษสามคน
ยาเฟต โคต์โต เป็น ด็อกเตอร์คาแนงกา/"มิสเตอร์บิก": นายกรัฐมนตรีในเกาะแห่งหนึ่งในแคริบเบียนและเจ้าพ่อค้ายาเสพติด
เจน ซีมัวร์ เป็น ซอลิแทร์: นักพยากรณ์อนาคตของคาแนงกาและคนรักของบอนด์
จูเลียส ฮาร์ริส เป็น ที ฮี จอห์นสัน: สมุนหลักของคาแนงกาและมีมือเป็นก้ามปูเหล็ก
เดวิด เฮดิสัน เป็น ฟีลิกซ์ ไลเทอร์: สายลับซีไอเอ เพื่อนร่วมงานของบอนด์ ได้รับมอบหมายให้สืบสวนมิสเตอร์บิกด้วยเช่นกัน
กลอเรีย เฮนดรี เป็น โรซี คาร์เวอร์: สายลับซีไอเอรุ่นน้องในซานโมนิก
เจฟฟรีย์ โฮลเดอร์ เป็น บารอน แซมิดี: สมุนของคาแนงกาผู้มีความผูกพันกับลัทธิวูดูลึกลับ
เบอร์นาร์ด ลี เป็น เอ็ม: หัวหน้าเอ็มไอ6
รอย สจ๊วต เป็น ควอร์เรล จูเนียร์: พันธมิตรของบอนด์ในซานโมนิกและลูกชายของควอร์เรลจาก พยัคฆ์ร้าย 007
เอิร์ล จอลลี บราวน์ เป็น วิสเปอร์: สมุนของคาแนงกา ทำได้แค่พริ้วปากเท่านั้น
ทอมมี เลน เป็น แอดัม: หนึ่งในสมุนของคาแนงกาที่ไล่ล่าบอนด์ในลำธารลุยเซียนา
ลอยส์ แม็กซ์เวลล์ เป็น มิสมันนีเพ็นนี: เลขานุการของเอ็ม
ลอน แซตตัน เป็น แฮร์รี สตรัตเตอร์: สายลับซีไอเอถูกส่งมาให้ช่วยเหลือบอนด์ในนิวยอร์ก
แมเดอลิน สมิธ เป็น มิสคารูโซ: สายลับชาวอิตาลีที่บอนด์มีความสัมพันธ์โรแมนติกด้วยในช่วงต้นของภาพยนตร์
ไมเคิล เอบบิน เป็น ดัมบาลา: หนึ่งในสมุนของคาแนงกาในซานโมนิกและนักบวชวูดูที่น่ากลัวและฆ่าเหยื่อด้วยงู
คลิฟตัน เจมส์ เป็น นายอำเภอ เจ. ดับเบิลยู. เพบเปอร์ นายอำเภอประจำลุยเซียนาผู้หยาบคาย
บี. เจ. อาร์เนา เป็น นักร้องในคาบาเรต์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พยัคฆ์มฤตยู 007
วิกิคำคม มีคำคมที่กล่าวโดย หรือเกี่ยวกับ พยัคฆ์มฤตยู 007
พยัคฆ์มฤตยู 007 ที่อินเทอร์เน็ตมูวีเดตาเบส
| ด ค กเจมส์ บอนด์ในภาพยนตร์ |
| --- | --- |
 รายชื่อ  การสร้าง  การแสดง 
อีออนโปรดักชันส์:  พยัคฆ์ร้าย 007 (1962)  เพชฌฆาต 007 (1963)  จอมมฤตยู 007 (1964)  ธันเดอร์บอลล์ 007 (1965)  จอมมหากาฬ 007 (1967)  007 เพชรพยัคฆราช (1971)  007 ยอดพยัคฆ์ราชินี (1969)  พยัคฆ์มฤตยู 007 (1973)  007 เพชฌฆาตปืนทอง (1974)  007 พยัคฆ์ร้ายสุดที่รัก (1977)  007 พยัคฆ์ร้ายเหนือเมฆ (1979)  007 เจาะดวงตาเพชฌฆาต (1981)  007 เพชฌฆาตปลาหมึกยักษ์ (1983)  007 พยัคฆ์ร้ายพญายม (1985)  007 พยัคฆ์สะบัดลาย (1987)  007 รหัสสังหาร (1989)  พยัคฆ์ร้าย 007 รหัสลับทลายโลก (1995)  007 พยัคฆ์ร้ายไม่มีวันตาย (1997)  007 พยัคฆ์ร้ายดับแผนครองโลก (1999)  ดาย อนัทเธอร์ เดย์ 007 พยัคฆ์ร้ายท้ามรณะ (2002)  007 พยัคฆ์ร้ายเดิมพันระห่ำโลก (2006)  007 พยัคฆ์ร้ายทวงแค้นระห่ำโลก (2008)  พลิกรหัสพิฆาตพยัคฆ์ร้าย 007 (2012)  องค์กรลับดับพยัคฆ์ร้าย (2015)  007 พยัคฆ์ร้ายฝ่าเวลามรณะ (2021) 
ไม่ได้สร้างโดยอีออนฯ:  ทีเด็ดเจมส์บอนด์ 007 (1967)  พยัคฆ์เหนือพยัคฆ์ (1983) 
ประวัติศาสตร์:  ทศวรรษ 1960  ทศวรรษ 1970  ทศวรรษ 1980  ทศวรรษ 1990  ทศวรรษ 2000 
นักแสดงและตัวละคร:  ตัวละครประจำ  นักแสดงประจำ  นักแสดงที่ได้รับคัดเลือกสำหรับบทเจมส์ บอนด์  สาวบอนด์ 
บทความที่เกี่ยวข้อง:  เอกลักษณ์  เพลง  ฉากในลำกล้องปืน  สถานที่  บิกีนี่สีขาวของเออร์ซูลา แอนเดรส  "คาสิโนรอยัล" (ไคลแมกซ์!) 
 หนังสือ  หมวดหมู่  สถานีย่อย (ภาพยนตร์)
พรปวีณ์ เทพมงคล

| พรปวีณ์ เทพมงคล |
| --- | --- |
เกิด: 5 กันยายน พ.ศ. 2532 (35 ปี) พรปวีณ์ เทพมงคล
อาชีพ: นักแสดง
ปีที่แสดง: พ.ศ. 2552 - ปัจจุบัน
สังกัด: สปีดวัน อาร์ทิส แมเนจเม้นท์ (ปี2552 - 2557)
พรปวีณ์ เทพมงคล ชื่อเล่น น้ำตาล เข้าวงการบันเทิงจากเวทีประกวด Dream Star Search 2009 (ดรีมสตาร์เซิร์ท 2009) ได้รับรางวัลชนะเลิศฝ่ายหญิงและเซ็นสัญญาเป็นนักแสดงในสังกัดสปีดวัน ซึ่งมี ยุ้ย จีระนันท์ มะโนแจ่ม และ อู๋ นวพล ภูวดล เป็นเจ้าของและจัดการประกวด จากนั้นก็มีผลงานละคร เรื่อง หมู่ 7 เด็ดสะระตี่ ช่อง 7 จากนั้นจึงได้รับโอกาสเป็นนักแสดงของช่อง 7 และผลงานอื่นๆตามมาอีกมากมายมักจะเป็นของช่อง 7
ผลงาน > ผลงานละครโทรทัศน์

| ปี พ> ศ. | ละครเรื่อง | รับบท | หมายเหตุ |
| --- | --- | --- | --- |
| 2552 | หมู่ 7 เด็ดสะระตี่ | น้ำตาล (รับเชิญ) | ช่อง7 |
| 2554 | นางสาวรักดี | ติ๋ม | ช่อง7 |
| 2554 | ธิดาวานร 3 | มาธาวดี | ช่อง7 |
| 2555 | ไข่ลูกเขย | แป๋ว | ช่อง7 |
| 2558 | คุณหญิงนอกทำเนียบ | ศิริกัญญา | ช่อง8 |
| 2558 | มงกุฎริษยา | ลลิตา จรุณจิตร (ลีน่า) | ช่อง8 |
ผลงาน > มิวสิกวิดีโอ

อยากจองที่ว่างข้างๆเธอ   ไผ่ พงศธร (ปี 2554)
คนมีประวัติ   หลวงไก่ อาร์สยาม (ปี 2555)
รางวัล

ชนะเลิศ โครงการ 7 สีปันรักให้โลก 2553
ชนะเลิศ  Dream Star Search 2009
รางวัลขวัญใจมหาชน  Dream Star Search 2009
ไตรภพ ลิมปพัทธ์

ไตรภพ ลิมปพัทธ์ ชื่อเล่น ต๋อย (เกิด 11 กรกฎาคม พ.ศ. 2498​) เป็นพิธีกรและนักแสดงชาวไทย หนึ่งในผู้ร่วมก่อตั้งและประธาน บริษัท บอร์น แอนด์ แอสโซซิเอทด์ จำกัด อดีตประธานบริษัท ไอทีวี จำกัด (มหาชน) และผู้อำนวยการสถานีโทรทัศน์ไอทีวี (2547-2549)
ประวัติ

ไตรภพ ลิมปพัทธ์ เกิดเมื่อวันที่ 11 กรกฎาคม พ.ศ. 2498 ที่ตำบลคลัง อำเภอเมืองนครศรีธรรมราช จังหวัดนครศรีธรรมราช และมาเติบโตที่กรุงเทพมหานคร ไตรภพเป็นบุตรชายคนโต ในบรรดาพี่น้องทั้งหมด 4 คน ของนายอุไร (เสียชีวิต) และ นางสังวรณ์ ลิมปพัทธ์ โดยเมื่อไตรภพได้เสียพ่อไปในตอนที่ตนเองอายุ 5 ขวบ จากการที่พ่อของตนประสบอุบัติเหตุทางรถยนต์ ทำให้ไตรภพต้องดูแลน้องอีก 4 คน และได้ย้ายมาอยู่บ้านของยาย ส่วนแม่ที่ทำงานเป็นนักดีเทลยา ต้องออกไปทำงานต่างจังหวัด 27 หรือ 28 วันต่อเดือน ทำให้ไตรภพกับน้องอีก 4 คน ได้อยู่กับแม่เพียงแค่ 2 หรือ 3 วันต่อเดือนเท่านั้น ไตรภพเคยศึกษาในระดับชั้นมัธยมศึกษาที่โรงเรียนวัดสระเกศ และเคยคิดที่จะสอบเอ็นทรานซ์เข้าคณะวิศวกรรมศาสตร์ โดยเฉพาะคณะวิศวกรรมศาสตร์ จุฬาลงกรณ์มหาวิทยาลัย เพราะเห็นญาติทางฝ่ายแม่ เรียนคณะนี้แล้วเท่ห์ แต่เนื่องจากไตรภพเป็นคนเรียนหนังสือไม่เก่ง ประกอบกับในช่วงที่เรียนชั้นมัธยมศึกษาตอนปลาย หันมาเที่ยวเตร่ ไม่สนใจในการเรียนหนังสือเท่าที่ควรจะเป็น ทำให้ไตรภพ สอบเอ็นทรานซ์ไม่ผ่าน และไม่มีชื่อติดอันดับในคณะวิศวกรรมศาสตร์ทุกมหาวิทยาลัย จึงตัดสินใจเข้าศึกษาในระดับปริญญาตรีคณะ​นิติศาสตร์ มหา​วิทยาลัย​ราม​คำ​แหง​ และเมื่อสำเร็จการศึกษาจากคณะนิติศาสตร์แล้ว ไตรภพได้เข้าทำงานเป็นทนายความในสำนักกฎหมาย มณี เทพภักดี
วันที่ 23 พฤศจิกายน 2566 ไตรภพได้เข้ารับปริญญาปรัชญาดุษฎีบัณฑิตกิตติมศักดิ์ สาขาวิชาการจัดการ จาก วิทยาลัยผู้ประกอบการสร้างสรรค์นานาชาติรัตนโกสินทร์ (RICE - วิทยาลัยผู้ประกอบการสร้างสรรค์นานาชาติรัตนโกสินทร์) มหาวิทยาลัยเทคโนโลยีราชมงคลรัตนโกสินทร์
การศึกษา

ระดับมัธยมศึกษา : โรงเรียนวัดสระเกศ 

ระดับปริญญาตรี : คณะ​นิติศาสตร์ มหา​วิทยาลัย​ราม​คำ​แหง​
ด้านวงการบันเทิง > จุดเริ่มต้นการเป็นพิธีกรรายการโทรทัศน์ และการได้รับงานแสดง

ในระหว่างที่ทำงานเป็นทนายความอยู่นั้น ไตรภพได้ไปร่วมเข้าแข่งขันรายการเกมโชว์ครั้งแรก และครั้งเดียวในชีวิตกับเครือญาติอีก 4 คน ในรายการ ล้มเค้า ทางช่องททบ.5 โดยลาวัณย์ ชูพินิจ (กันชาติ) ประธานกรรมการบริษัท เจเอสแอล จำกัด ซึ่งได้เห็นแววถึงความสามารถของไตรภพจากรายการล้มเค้าเพียงแค่กล้าพูดทักทายญาติที่รับชมอยู่ทางบ้านนั้น จึงได้ติดต่อ และพูดคุยให้ไตรภพมาเป็นพิธีกรถึง 2 ครั้ง (แต่ครั้งแรกไตรภพได้ปฏิเสธไป) แต่ครั้งที่ 2 ไตรภพก็ตัดสินใจมาเป็นพิธีกร (ซึ่งเกิดเหตุมาจากคำพูดของภรรยาที่เตือนสติ) และก็ยังคงทำงานในด้านทนายความมาอีกสักระยะ โดยเริ่มงานแรกในฐานะพิธีกรรายการ พลิกล็อก ร่วมกับ วาสนา สิทธิเวช และดี๋ ดอกมะดัน ในปี พ.ศ. 2525 และในเวลาต่อมาได้ไปเป็นพิธีกรรายการ ลาภติดเลข ร่วมกับ ธิติมา สังขพิทักษ์ ซึ่งสองรายการนี้ออกอากาศทางททบ.5 (โดยในภายหลัง ได้นำปัญญา นิรันดร์กุล มาทำหน้าที่พิธีกรรายการ พลิกล็อค แทน) ต่อมาไตรภพได้ไปทำงานที่กันตนา เพราะคุณจาฤก กัลย์จาฤก (เพื่อนสนิท) และผู้บริหารของบริษัท กันตนา (กรุ๊ป) จำกัด (มหาชน) มาทาบทามไตรภพให้ไปเป็นพิธีกร หลังจากนั้นไตรภพตัดสินใจหยุดการเป็นพิธีกรที่บริษัทเจเอสแอล แล้วไปเป็นพิธีกรที่บริษัทกันตนา โดยได้เริ่มเป็นพิธีกรในรายการ ท้าพิสูจน์ ทางช่อง 7 สี พร้อมกับรับงานแสดงเป็นครั้งคราวไป โดยบทบาทการแสดง ซึ่งเป็นที่จดจำคือ การรับบทเป็น มังตราตะเบ็งชะเวตี้ ในละครเรื่อง ผู้ชนะสิบทิศ ทางไทยทีวีสีช่อง 3 เมื่อปี พ.ศ. 2532 และเคยแสดงภาพยนตร์อยู่ 1 เรื่อง คือ อีก 10 วันโลกจะแตก โดยรับบทเป็น ดร.มีบุญ ซึ่งเป็นนักแสดงนำของเรื่องร่วมกับ ญาณี ตราโมท เมื่อปี พ.ศ. 2530
ด้านวงการบันเทิง > การก่อตั้ง บอร์น แอนด์ แอสโซซิเอทด์

เมื่อวันที่ 11 ธันวาคม พ.ศ. 2527 ไตรภพ ร่วมกับ ก่อเกียรติ ลิมปพัทธ์ (น้องชายของตนเอง) จดทะเบียน และก่อตั้งบริษัทผลิตรายการโทรทัศน์ที่มีชื่อว่า บริษัท บอร์น แอนด์ แอสโซซิเอทด์ จำกัด เพื่อผลิตรายการโทรทัศน์ ออกอากาศทางไทยทีวีสีช่อง 3แต่เพียงเท่านั้น โดยเริ่มต้นจากรายการ เอาไปเลย ในปี พ.ศ. 2527 เป็นลำดับแรก แต่มามีชื่อเสียงโด่งดังในรายการ ฝันที่เป็นจริง ในปี พ.ศ. 2531 ซึ่งถือได้ว่า ไตรภพเป็นที่จดจำของผู้ชมอย่างมากจากรายการนี้ และได้สร้างชื่อเสียงให้กับช่อง 3 ให้เป็นรู้จักในวงกว้าง และในเวลานั้นเอง ไตรภพได้ลาออกจากอาชีพทนายความ โดยให้เหตุผลว่า ความรับผิดชอบของการทำรายการโทรทัศน์มีมาก และทับซ้อนกับเวลาการว่าความในศาล หลังจากนั้นเมื่อปี พ.ศ. 2533 ไตรภพเริ่มผลิตรายการ วาไรตี้โชว์ ที่มีชื่อเสียงที่สุดในยุคนั้นคือ ทไวไลท์โชว์ โดยออกอากาศในช่วงตอนบ่ายค่อนไปทางช่วงตอนเย็นวันอาทิตย์ ทางไทยทีวีสีช่อง 3 โดยในปี พ.ศ. 2538 รายการได้รับความนิยมสูงสุด เนื่องจากเวลาออกอากาศที่ยาวนานแบบต่อเนื่องถึง 3 ชั่วโมง คือ ระหว่างเวลา 15.00 - 18.00 น. (นอกเหนือจากนั้น ไตรภพ เคยไปผลิตรายการให้กับททบ. 5 ในช่วงระยะเวลาหนึ่ง ซึ่งผลิตรายการ คู่รัก และเพลงต่อเพลง) ต่อมา เมื่อวันที่ 4 มีนาคม พ.ศ. 2543 ไตรภพผลิตรายการเกมโชว์แบบควิซโชว์รายการแรกในประเทศไทยคือ เกมเศรษฐี พร้อมกับเป็นพิธีกรด้วยตนเอง
ด้านวงการบันเทิง > การเข้ามาดำรงตำแหน่งผู้อำนวยการของ ไอทีวี

พ.ศ. 2538 ไตรภพได้นำบริษัทของตนเอง มาเป็นส่วนหนึ่งของ ธนาคารไทยพาณิชย์ และบริษัทอื่นๆอีก 5 แห่ง มารวมตัวกันเพื่อการได้รับให้เช่าคลื่นความถี่ระบบยูเอชเอฟและสัมปทาน จากสำนักงานปลัดสำนักนายกรัฐมนตรี เป็นเวลา 30 ปี โดยใช้ชื่อว่า กลุ่มสยามทีวีแอนด์คอมมิวนิเคชั่นส์ (สยามอินโฟเทนเมนท์) ซึ่งตัวเขาเองก็ได้เป็นส่วนหนึ่งในการรวมกันจัดตั้ง สถานีโทรทัศน์ไอทีวีอีกด้วย ในราวต้นปี พ.ศ. 2539 ไตรภพเข้ารับตำแหน่ง ผู้อำนวยการของสถานีโทรทัศน์ไอทีวีครั้งที่ 1 แต่เหตุเนื่องด้วย มีความคิดที่แตกต่างจากผู้บริหารเนชั่น ประกอบกับการที่ไตรภพยังทำรายการให้กับทางช่อง 3 ทำให้ไตรภพขอยุติบทบาทการเป็นผู้อำนวยการสถานี ฯ ชั่วคราว จากนั้นในช่วงปี พ.ศ. 2547 เมื่อ บริษัท ไอทีวี จำกัด (มหาชน) ประสบปัญหาการถือหุ้นของผู้บริหารเนชั่น บริษัท บอร์น แอนด์ แอสโซซิเอทด์ จำกัด จึงกลับเข้ามาเป็นผู้ถือหุ้นรายใหญ่ พร้อมกับ บริษัท กันตนา กรุ๊ป จำกัด (มหาชน) ของจาฤก กัลย์จาฤก กับจิตรลดา ดิษยนันทน์ ทำให้ไตรภพกลับมาเป็นผู้อำนวยการสถานีโทรทัศน์ไอทีวีเป็นครั้งที่ 2 โอกาสนี้ไตรภพได้ย้ายรายการที่ผลิตโดย บริษัท บอร์น แอนด์ แอสโซซิเอทด์ จำกัด จากช่อง 3 มาออกอากาศทางไอทีวีทั้งหมด แต่การเป็นผู้อำนวยการสถานี ฯ ของไตรภพ ก็เป็นได้แค่ในช่วงระยะเวลาสั้น ๆ สืบเนื่องมาจากปัญหาการปรับผังรายการที่ไม่ลงรอย ทำให้ไตรภพต้องกลับไปสู่ฐานะผู้จัดรายการ และผู้เช่าเวลาของสถานีตามเดิม จนกระทั่งเมื่อวันที่ 15 มกราคม พ.ศ. 2551 สถานีโทรทัศน์ทีไอทีวี ต้องสิ้นสภาพลงตามกฎหมาย จนแปลงสภาพเป็น สถานีโทรทัศน์ไทยพีบีเอส รายการทั้งหมดของ บริษัท บอร์น แอนด์ แอสโซซิเอทด์ จำกัด จึงยุติการออกอากาศลงด้วยเช่นกัน และทำให้ไตรภพ หายไปจากวงการบันเทิงถึง 9 เดือนด้วยกัน
ด้านวงการบันเทิง > เหตุการณ์หลังสิ้นสภาพไอทีวี และการกลับมาบนหน้าจอโทรทัศน์

เมื่อวันที่ 1 กรกฎาคม พ.ศ. 2551 บริษัท บอร์น แอนด์ แอสโซซิเอดท์ จึงเริ่มผลิตรายการโทรทัศน์อีกครั้ง ทางช่อง 7 สี ชื่อรายการว่า คลับเซเว่น ซึ่งออกอากาศทุกวันอังคาร เวลา 22.30 - 00.30 น. แต่ก็ออกอากาศไปได้ถึงเพียงสิ้นเดือนมีนาคม พ.ศ. 2552 เท่านั้น เนื่องจากไม่สามารถแข่งขันระดับความนิยมของช่อง 7 กับช่อง 3 ซึ่งออกอากาศรายการ ตีสิบ ในช่วงเวลาเดียวกันได้ โดยทางสถานีเคยให้คลับเซเว่น เปลี่ยนวันออกอากาศไปเป็นวันพุธ แต่ไตรภพไม่พอใจกับผังเวลาที่ได้รับ จึงถอนตัวออกจากผังรายการของสถานี ฯ (และทางสถานี ฯ ได้นำรายการชิงร้อยชิงล้าน มาออกอากาศแทน) และเคยคิดจะลาออกจากวงการบันเทิงถาวร
แต่เมื่อวันที่ 4 พฤษภาคม พ.ศ. 2552 ไตรภพกลับมาผลิตรายการทาง สถานีวิทยุโทรทัศน์ไทยทีวีสีช่อง 3 อีกครั้ง ตามคำเชิญของประวิทย์ มาลีนนท์ โดยใช้ชื่อรายการว่า ทูไนท์โชว์ ออกอากาศทุกวันจันทร์ เวลา 23.00 - 24.00 น. และตั้งแต่วันที่ 2 มิถุนายน พ.ศ. 2552 ได้รับจัดสรรเวลาเพิ่มเป็น 23.00 -  00.30 น. รายการ X - GAME เอ็กซ์เกม โดยออกอากาศทุกวันจันทร์ - วันพุธ เวลา 18.00 น. - 18.30 น. ทาง ช่อง 3 ในวันที่ 1 กุมภาพันธ์ พ.ศ. 2554 และออกอากาศครั้งสุดท้ายเมื่อวันที่ 28 ธันวาคม ปีเดียวกัน
ในปี พ.ศ. 2556 ทางสถานี ฯ ได้จัดสรรเวลาให้ไตรภพผลิตรายการ ครัวคุณต๋อย (ซึ่งเป็นรายการวาไรตี้แนะนำอาหารครั้งแรกของไตรภพ) โดยออกอากาศทุกวันจันทร์ - วันศุกร์ เวลา 13.40 น. - 14.10 น. ทาง ช่อง 3 ออกอากาศครั้งแรกเมื่อที่ 2 พฤษภาคม พ.ศ. 2556
เมื่อวันที่ 7 มิถุนายน พ.ศ. 2557 ไตรภพได้รับจัดสรรเวลาจากช่อง 3 อีกครั้ง โดยไตรภพผลิตรายการทไวไลท์โชว์ ซึ่งเป็นการนำรายการในอดีตที่เคยประสบความสำเร็จในอดีต โดยออกอากาศทุกวันเสาร์ 15.30 - 17.00 น. แต่ออกอากาศเพียงไม่กี่เดือน ทางสถานี ฯ ขอเวลาออกอากาศของไตรภพ 30 นาทีเพื่อทำรายการฟุตบอลที่มีชื่อว่า The Unseen Football ทีมนี้พี่รัก และประกอบกับความล้มเหลวของรายการที่ผิดคาดไม่เหมือนในอดีต ไตรภพจึงขอยุติทำรายการทไวไลท์โชว์ลง และเปลี่ยนเป็นรายการครัวคุณต๋อย Saturday แทน โดยออกอากาศทุกวันเสาร์ 16.00 น. - 17.00 น. เริ่มออกอากาศ เร่มออกอากาศครั้งแรกวันที่ 6 ธันวาคม พ.ศ. 2557 จนถึงวันที่ 25 กรกฎาคม พ.ศ. 2558 และ ในปีเดียวกัน ไตรภพได้รับจัดสรรเวลาออกอากาศอีกครั้ง โดยใช้ชื่อรายการ ทูเดย์โชว์ (ทูไนท์โชว์เดิม) ออกอากาศทุกวันอาทิตย์เวลา 14.45 น. -  16.45 น. ทางช่อง 3 โดยออกอากาศครั้งแรกเมื่อวันที่ 5 กรกฎาคม 2558
ด้านวงการบันเทิง > การเป็นผู้ประกาศข่าวครั้งแรกในชีวิต

ในปี พ.ศ. 2560 ไตรภพยังได้รับการจัดสรรเวลาจากทางสถานี ฯ เพื่อทำรายการข่าวบันเทิงในช่วงเย็น ซึ่งเป็นรายการสด โดยผลิตรายการร่วมกับ วิบูลย์ ลีรัตนขจร (ประธานบริษัท เซิรซ์ (ไลฟ์) จำกัด) โดยใช้ชื่อรายการว่า รีวิวบันเทิง เริ่มออกอากาศครั้งแรกวันจันทร์ที่ 1 พฤษภาคม 2560 เวลา 17.30 - 18.00 น. ทางช่อง 3 เอชดี และรายการนี้ได้มีการเปลี่ยนแปลงเวลาออกอากาศเป็นทุกวันจันทร์ ถึง วันศุกร์ เวลา 16.45 - 17.00 น. และ เวลา 01.30 - 01.50 น. ทางช่อง 3 เอชดี (ช่อง 33) (ไตรภพได้ยุติการดำเนินรายการรีวิวบันเทิงตั้งแต่กลางตุลาคม พ.ศ. 2560 และร่วมผลิตรายการครั้งสุดท้ายเมื่อปลายปี พ.ศ. 2561 โดยรายการนี้ได้ยกให้ทางฝ่ายข่าวช่อง 3 เอชดี และวิบูลย์ ลีรัตนขจร เป็นผู้ผลิตรายการต่อไป แต่ทั้งนี้ทั้งนั้น ไตรภพไม่ได้ให้เหตุผลที่แน่ชัดว่าทำไมและเหตุผลใดถึงตัดสินใจยุติบทบาทในรายการรีวิวบันเทิงโดยไม่มีการลา และไม่ได้บอกล่วงหน้าเอาไว้ และนี่ก็น่าจะเป็นอีก 1 ประวัติศาสตร์ของวงการโทรทัศน์เมืองไทย ว่าไม่ค่อยมีเหตุการณ์ที่พิธีกรรายการโทรทัศน์จะตัดสินใจยุติบทบาทไปเองโดยที่ผู้ชมไม่ทราบถึงสาเหตุ ประกอบกับในช่วงเวลานั้นรายการรีวิวบันเทิงจะต้องงดออกอากาศไปสักระยะหนึ่งเพื่อเข้าสู่งานพระราชพิธีถวายพระเพลิงพระบรมศพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยในเวลานั้นไตรภพได้แต่แค่แจ้งเอาไว้ว่ารายการรีวิวบันเทิงของงดออกอากาศ และจะกลับมาอีกครั้งในเดือนพฤศจิกายน พ.ศ. 2560 แต่เมื่อรายการกลับมาออกอากาศอีกครั้ง ไตรภพก็ได้หายไปจากรายการรีวิวบันเทิง แต่ถึงกระนั้น ไตรภพก็ยังคงไปออกรายการรีวิวบันเทิงถึง 2 ครั้ง โดยไปในฐานะแขกรับเชิญและไปในฐานะเป็นผู้จัดงานครัวคุณต๋อย expo เพื่อประชาสัมพันธ์งานที่จะเกิดขึ้น)
ข้อวิจารณ์

ไตรภพ ถูกวิจารณ์อย่างหนักในบทบาทของพิธีกรว่า อวยแขก กับแขกรับเชิญที่มาในรายการทอล์คโชว์ของไตรภพเสมอ ๆ ซึ่งล่าสุดกับคดีดิไอคอนกรุ๊ป ไตรภพถูกสื่อโซเชียลมีเดียอย่าง เฟซบุ๊ก ขุดคลิปสัมภาษณ์รายการทูเดย์โชว์ ช่วงปี พ.ศ. 2564 - 2566 ในประเด็นที่ไตรภพเชิญเหล่าบอสต่าง ๆ ของบริษัท ดิไอคอนกรุ๊ป จำกัด มาออกรายการ จนถูกวิพากษ์วิจารณ์จากชาวเน็ตเป็นจำนวนมากช่วงที่เกิดคดีขึ้น แต่ไตรภพยังไม่ได้ออกมาชี้แจงประเด็นนี้แต่อย่างใด
ชีวิตส่วนตัว

ไตรภพสมรสกับ พิจิตรา ลิมปพัทธ์ มีบุตร - ธิดา รวม 2 คน คือ
ตูน - พัทธยศ (เกิด พ.ศ. 2526) สมรสกับ สุทธินีย์ พรหมสุวรรณ
ตาล - ไตรตรา (เกิด พ.ศ. 2528) สมรสกับ คงศักดิ์ คุณจักร์
ผลงาน > รายการโทรทัศน์ > รายการที่เป็นพิธีกรอยู่ในปัจจุบัน

ครัวคุณต๋อย  ออกอากาศทุกวันจันทร์ ถึง ศุกร์ เวลา 13.30 - 14.00 น. ทางไทยทีวีสีช่อง 3 และย้อนหลังYoutube:BornTvOfficial
ทูเดย์โชว์  ออกอากาศทุกวันอาทิตย์เวลา 15.00 - 16.00 น. ทางไทยทีวีสีช่อง 3 และย้อนหลังYoutube:BornTvOfficial
ผลงาน > รายการโทรทัศน์ > รายการที่เคยเป็นพิธีกรและยุติการออกอากาศไปแล้ว

พลิกล็อก (ช่อง 5) (2525)
ลาภติดเลข (ช่อง 5) (2526–2527)
เอาไปเลย (ช่อง 3)  (2527 - 2530) (ผลิตรายการร่วมกับ เซ็นทรัล)
ท้าพิสูจน์ (ช่อง 7) (เดือนมกราคม–กรกฎาคม 2531) (รายการของ กันตนา)
ดูดีดีมีรางวัล (ช่อง 3) (2531) (รายการของสถานีฯ)
ฝันที่เป็นจริง (ช่อง 3) (2531–2538)
รวยอุตลุด (ช่อง 3)  (2533)
เสาร์นี้มีอะไร (ช่อง 3)  (2532 - 2533)
คุณขอมา (ช่อง 3)  (2531 - 2534)
คู่รัก (ช่อง 5) (2536 - 2538)
เฉียด (ช่อง 3) (2538 - 2540)
เพลงต่อเพลง (ช่อง 5)  (2538 - 2539)
ทไวไลท์โชว์ (ช่อง 3, ไอทีวี, ทีไอทีวี) (2533–2551) (2557)
ลับเฉพาะคนรู้ใจ (ช่อง 3) (2540–2544)
เกมเศรษฐี (ช่อง 3, ไอทีวี, ทีไอทีวี) (2543–2551)
ใครผิดใครถูก (ช่อง 3) (2540–2541)
เกมอัจฉริยะ (ช่อง 3) (2544)
ลัคกี้เกม (ช่อง 3) (2545)
คลับเซเว่น (ช่อง 7) (2551–2552)
ทูไนท์โชว์ (ช่อง 3) (2552–2558)
เอ็กซ์เกม (ช่อง 3) (2554)
ธ สถิตในดวงใจ (ช่อง 3) (31 ตุลาคม - 11 พฤศจิกายน 2559 และ 17 ตุลาคม - 18 ตุลาคม 2560) (รายการของสถานีฯเพื่อแสดงความอาลัยแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในช่วงของการสวรรคต)
รีวิวบันเทิง (ช่อง 3) (1 พฤษภาคม - 6 ตุลาคม 2560)
ผลงาน > ภาพยนตร์

อีก 10 วันโลกจะแตก รับบทเป็น ดร. มีบุญ (2530)
ผลงาน > ละครโทรทัศน์

| ปี | เรื่อง | บทบาท | ออกอากาศ |
| --- | --- | --- | --- |
| 2526 | คุณยายกายสิทธิ์ | - | ช่อง 5 |
| 2527 | สาปอสูร | - | ช่อง 3 |
| 2530 | ละครคน | ดรงค์ | ช่อง 3 |
| 2531 | เจ้าสาวของอานนท์ | โกศล | ช่อง 3 |
| 2531 | คนเริงเมือง | บุญช่วย | ช่อง 3 |
| 2531 | เกมกามเทพ | แนบ | ช่อง 3 |
| 2533 | ผู้ชนะสิบทิศ | มังตรา/พระเจ้าตะเบ็งชะเวตี้ | ช่อง 3 |
| 2533 | ผู้พิชิตมัจจุราช | ร.ต.อ. สุจริต | ช่อง 3 |
| 2537 | 3 หนุ่ม หลายมุม ตอน สามหนุ่มและมุมที่มองข้าม | เอนก ช่างศิลปะ (รับเชิญ) | ช่อง 7 |
ผลงาน > โฆษณา

ผงซักฟอก บรีส (2533, 2537)
รถยนต์ มิตซูบิชิ รุ่น L200 Cyclone (2532)
รางวัลที่ได้รับ

พ.ศ.2531
รายการส่งเสริมอาชีพ จากรายการฝันที่เป็นจริง ทางช่อง 3
พ.ศ.2533
ผู้ดำเนินรายการดีเด่นชาย จากรายการฝันที่เป็นจริง ทางช่อง 3
พ.ศ.2539
ผู้แต่งกายดีเด่น สาขาพิธีกร
พ.ศ.2558
ดาราเดลี่ เดอะเกรต อวอร์ดส์ ครั้งที่ 5 สาขารางวัล พิธีกรที่สุดแห่งปี 2015
พ.ศ.2561
รางวัลโทรทัศน์ทองคำ ครั้งที่ 32 สาขารางวัลเกียรติยศคนทีวี,
รางวัลเพชรกนก สาขารางวัล เกียรติภูมิแผ่นดิน
แหล่งข้อมูลอื่น

ไตรภพ ลิมปพัทธ์ : ทนายผู้กลายเป็นตำนานพิธีกร ครองจอแก้วเกือบ 4 ทศวรรษ
มิกาโกะ อิซาวะ

| มิกาโกะ อิซาวะ |
| --- | --- |
井澤 美香子
เกิด:  (1994-09-06) 6 กันยายน ค.ศ. 1994 (30 ปี) จังหวัดไซตามะ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2014 – ปัจจุบัน
องค์การ: รีแมกซ์
มิกาโกะ อิซาวะ (ญี่ปุ่น: 井澤 美香子; โรมาจิ: Izawa Mikako, เกิด 6 กันยายน 1994) เป็นนักพากย์ชาวญี่ปุ่น สังกัดรีแมกซ์ เกิดที่จังหวัดไซตามะ
วันอาสาฬหบูชา

| วันอาสาฬหบูชา |
| --- | --- |
ภาพพระพุทธเจ้าทรงให้โอวาสในสวนกวางที่วัดเจดีย์เหลี่ยม ประเทศไทย
ชื่ออื่น: วันพระธรรม
จัดขึ้นโดย: ชาวพุทธนิกายเถรวาท โดยเฉพาะในกัมพูชา, ลาว, พม่า, ศรีลังกา และไทย
ประเภท: วันสำคัญในศาสนาพุทธ
วันที่: ขึ้น 15 ค่ำ เดือน 8
วันที่ในปี 2024: 20 กรกฎาคม
วันที่ในปี 2025: 10 กรกฎาคม
วันที่ในปี 2026: 29 กรกฎาคม
ส่วนเกี่ยวข้อง: Esala Mangallaya และ Kandy Esala Perahera ซึ่งเป็นส่วนหนึ่งของการฉลองวันอาสาฬหบูชาที่ศรีลังกา   Chokor Duchen Festival (ในทิเบต) Drukpa Tshe Zhi (ในภูฏาน)
วันอาสาฬหบูชา (บาลี: อาสาฬหปูชา; อักษรโรมัน: Āsāḷha Pūjā) เป็นวันสำคัญทางศาสนาพุทธนิกายเถรวาทและวันหยุดราชการในประเทศไทย คำว่า อาสาฬหบูชา ย่อมาจาก "อาสาฬหปูรณมีบูชา" แปลว่า "การบูชาในวันเพ็ญเดือนอาสาฬหะ" อันเป็นเดือนที่สี่ตามปฏิทินของประเทศอินเดีย ตรงกับวันเพ็ญ เดือน 8 ตามปฏิทินจันทรคติของไทย ซึ่งมักจะตรงกับเดือนกรกฎาคมหรือเดือนสิงหาคม แต่ถ้าในปีใดมีเดือน 8 สองหน ก็ให้เลื่อนไปทำในวันเพ็ญเดือน 8 หลังแทน
วันอาสาฬหบูชาได้รับการยกย่องเป็นวันสำคัญทางพระพุทธศาสนา เนื่องจากเหตุการณ์สำคัญที่เกิดขึ้นเมื่อ 45 ปี ก่อนพุทธศักราช ในวันขึ้น 15 ค่ำ เดือน 8 คือวันอาสาฬหปุรณมีดิถี หรือวันเพ็ญเดือนอาสาฬหะ  ณ ป่าอิสิปตนมฤคทายวัน เมืองพาราณสี แคว้นกาสี อันเป็นวันที่พระพุทธเจ้าทรงแสดงปฐมเทศนาคือ ธัมมจักกัปปวัตตนสูตรแก่ปัญจวัคคีย์
การแสดงธรรมครั้งนั้นทำให้พราหมณ์โกณฑัญญะ 1 ในปัญจวัคคีย์ ประกอบด้วย โกณฑัญญะ วัปปะ ภัททิยะ มหานามะ และอัสสชิ เกิดความเลื่อมใสในพระธรรมของพระพุทธเจ้า จนได้ดวงตาเห็นธรรมหรือบรรลุเป็นพระอริยบุคคลระดับโสดาบัน ท่านจึงขออุปสมบทในพระธรรมวินัยของพระพุทธเจ้า ด้วยวิธีเอหิภิกขุอุปสัมปทา พระอัญญาโกณฑัญญะจึงกลายเป็นพระสาวกและภิกษุองค์แรกในโลก และทำให้ในวันนั้นมีพระรัตนตรัยครบองค์สามบริบูรณ์เป็นครั้งแรกในโลก คือ มีทั้งพระพุทธเจ้า พระธรรม และพระสงฆ์ ด้วยเหตุนี้จึงทำให้วันนี้ถูกเรียกว่า "วันพระธรรม" หรือ วันพระธรรมจักร อันได้แก่วันที่ล้อแห่งพระธรรมของพระพุทธเจ้าได้หมุนไปเป็นครั้งแรก และ "วันพระสงฆ์" คือวันที่มีพระสงฆ์เกิดขึ้นเป็นครั้งแรก และจัดว่าเป็น"วันพระรัตนตรัย" อีกด้วย
เดิมนั้นไม่มีการประกอบพิธีการบูชาในเดือน 8 หรือวันอาสาฬหบูชาในประเทศพุทธเถรวาทมาก่อน จนมาในปี พ.ศ. 2501 การบูชาในเดือน 8 หรือวันอาสาฬหบูชาจึงได้เริ่มมีขึ้นในประเทศไทย ตามที่คณะสังฆมนตรี ได้กำหนดให้วันนี้เป็นวันสำคัญทางพระพุทธศาสนาของประเทศไทยอย่างเป็นทางการเมื่อ พ.ศ. 2501 โดยคณะสังฆมนตรีได้มีมติให้เพิ่มวันอาสาฬหบูชาเป็นวันสำคัญทางศาสนาพุทธในประเทศไทย ตามคำแนะนำของ พระธรรมโกศาจารย์ (ชอบ อนุจารี) โดยคณะสังฆมนตรีได้ออกเป็นประกาศสำนักสังฆนายกเมื่อวันที่ 14 กรกฎาคม พ.ศ. 2501 กำหนดให้วันอาสาฬหบูชาเป็นวันสำคัญทางพุทธศาสนาพร้อมทั้งกำหนดพิธีอาสาฬหบูชาขึ้นอย่างเป็นทางการเป็นครั้งแรกในประเทศไทย โดยมีพิธีปฏิบัติเทียบเท่ากับวันวิสาขบูชาอันเป็นวันสำคัญทางพระพุทธศาสนาสากล
อย่างไรก็ตาม วันอาสาฬหบูชาถือเป็นวันสำคัญที่กำหนดให้กับวันหยุดของรัฐเพียงแต่ในประเทศไทยเท่านั้น ส่วนในต่างประเทศที่นับถือพุทธศาสนานิกายเถรวาทอื่น ๆ ยังไม่ได้ให้ความสำคัญกับวันอาสาฬหบูชาเทียบเท่ากับวันวิสาขบูชา